**Патот до Ел Дорадо** (англиски: *The Road to El Dorado*) — американски анимиран филм од 2000 година, создаден од *DreamWorks Animation*, во режија на Бибо Бержерон и Дон Паул. Музиката била создадена од страна на Елтон Џон и Тим Рајс, во соработка со композиторите Ханс Цимер и Џон Пауел. Филмот има заработено 76,4 милиони долари, додека буџетот изнесувал 95 милиони долари.

Гласови
-------

* Кевин Клајн како Тулио
* Кенет Брана како Мигел
* Роузи Перес како Чел
* Арман Асанте како Цекел-Кан
* Џим Камингс како Кортес
* Елтон Џон како Раскажувач

Содржина
--------

Дејството на филмот започнува во пристаништен град во Шпанија, каде двајца измамници, Тулио (гласот на Клајн) и Мигел (гласот на Брана) фрлаат (наполнети) коцки со морнарите, со намера да ги ограбат, но нивната измама е отркиена. Бегајќи од разбеснетите морнари и од стражарите, тие се сокриваат во две буриња што треба да бидта натоварени на бродот што треба да исплови за Новиот Свет, а со кој командува Кортес. Бродот поаѓа и морнарите ги откриваат измамниците и ги затвораат. Сепак, со помош на коњот Алтиво, тие успеваат да побегнат и со помош на еден чамец пристигаат до копното. Таму, тие наоѓаат камена плоча која се совпаѓа со картата што ја поседуваат, а која го покажува патот до Ел Дорадо. Притоа, тие ја среќаваат убавата девојка Чел (гласот на Перес), која ги слуша како се договараат да грабнат големо богатство од градот и потоа да побегнат во Шпанија. Врховниот свештеник во градот, Цекел-Кан (гласот на Асанте) мисли дека тие се богови и поради тоа во Ел Дорадо им укажуваат највисоки почести. Таму, Тулио и Мигел остро му се спротивставуваат на Цекел-Кан, кој постојано сака да поднесе човечка жртва во нивна чест. Поради тоа, Цекел-Кан започнува да се сомнева во нивното божествено потекло и најпосле, со помош на магија, ја оживува џиновската камена скулптура на јагуар, со намера да ги убие. Сепак, Мигел и Тулио среќно успеваат да се спасат и себеси и градот, а Цекел-Кан паѓа во водениот вител. Привлечен од удобниот живот, Мигел сака да остане во градот, додека Тулио е заинтересиран само за богатството и за Чел и поради тоа меѓу двајцата другари доаѓа до караница. Во меѓувреме, Цекел-Кан ги среќава војниците на Кортес кои ги води кон Ел Дорадо. Додека Тулио и Чел се подготвуваат да си заминат со бродот натоварен со злато, градот се подготвува за борба со војската на Кортес. Тогаш, Мигел му се придружува на Тулио и тие успеваат да ги урнат столбовите на капијата на Ел Дорадо и така да го затрупаат пристапот до градот, но притоа го губат целото богатство. Така, Кортес не успева да го најде Ел Дорадо, а Тулио, Мигел, Чел и Алтиво заминуваат во нови авантури.

Музика
------

| Бр. | Наслов | Текстописци | Траење |
| --- | --- | --- | --- |
| 1. | „Ел Дорадо"   | Елтон Џон, Тим Рајс | 4:22 |
| 2. | „Someday Out of the Blue"   | Елтон Џон, Патрик Леонард, Тим Рајс | 4:48 |
| 3. | „Without Question" (со Дон Хенли и Тимоти Шмит) | Елтон Џон, Тим Рајс | 4:47 |
| 4. | „Friends Never Say Goodbye" (со Backstreet Boys) | Елтон Џон, Тим Рајс | 4:21 |
| 5. | „The Trail We Blaze"   | Елтон Џон, Тим Рајс | 3:54 |
| 6. | „16th Century Man"   | Елтон Џон, Тим Рајс | 3:40 |
| 7. | „The Panic in Me"   | Елтон Џон, Тим Рајс, Ханс Цимер | 5:40 |
| 8. | „It's Tough to Be a God" (дует со Ранди Њуман) | Елтон Џон, Тим Рајс | 3:50 |
| 9. | „Trust Me"   | Елтон Џон, Тим Рајс | 4:46 |
| 10. | „My Heart Dances"   | Елтон Џон, Тим Рајс | 4:51 |
| 11. | „Queen of Cities (El Dorado II)"   | Елтон Џон, Тим Рајс | 3:56 |
| 12. | „Cheldorado" (со Хејтор Переира) | Ханс Цимер | 4:26 |
| 13. | „The Brig" (со Triology) | Ханс Цимер | 2:58 |
| 14. | „Wonders of the New World (To Shibalba / Save El Dorado / The Ball Game)"   | Џон Пауел | 5:56 |

| Best Buy exclusive tracks |
| --- |
| Бр. | Наслов | Траење |
| 15. | „Perfect Love"   | 4:09 |
| 16. | „Hey, Armadillo"   | 3:46 |

Наводи
------

1. ↑  McCarthy, Todd (April 3, 2000). „Review: 'The Road to El Dorado'". *Variety*. Посетено на May 27, 2015.
2. ↑  IMDb, The Road to El Dorado (2000) (пристапено на 22.11.2017)

Надворешни врски
----------------

 Викицитат има збирка цитати поврзани со: ***Патот до Ел Дорадо*** 
* Матична страница
* 

* *The Road to El Dorado*  на  Семрежната филмска база на податоци (англиски)
* The Road to El Dorado на Big Cartoon DataBase (англиски)
* *The Road to El Dorado* — AllMovie (англиски)
* 

* *The Road to El Dorado* на Box Office Mojo
* *The Road to El Dorado* на Rotten Tomatoes.